PATVIRTINTA

Kauno miesto savivaldybės

administracijos direktoriaus

2020 m. birželio 1 d.

įsakymu Nr. A-[1721](file:///C%3A%5CUsers%5Cnatadani%5CAppData%5CLocal%5CTemp%5Ca201721.docx)

**KAUNO MIESTO SAVIVALDYBĖS NEMUNO IR NEVĖŽIO SANTAKOS KRAŠTOVAIZDŽIO DRAUSTINIO SPECIALIOJO PLANO KOREGAVIMO PLANAVIMO DARBŲ PROGRAMA**

**I SKYRIUS**

**ĮVADAS**

1. Kauno miesto savivaldybės Nemuno ir Nevėžio santakos kraštovaizdžio draustinio specialiojo plano, patvirtinto Kauno miesto savivaldybės tarybos 2011 m. kovo 17 d. sprendimu Nr. T-189 „Dėl Kauno miesto savivaldybės Nemuno ir Nevėžio santakos kraštovaizdžio draustinio specialiojo plano patvirtinimo“ (toliau – Specialusis planas) koregavimo planavimo darbų programa (toliau – Programa) parengta atsižvelgiant į Kauno miesto savivaldybės tarybos 2019 m. vasario 5 d. sprendimą Nr. T-16 „Dėl Kauno miesto savivaldybės Nemuno ir Nevėžio santakos kraštovaizdžio draustinio specialiojo plano koregavimo“ ir vykdant Kauno miesto savivaldybės administracijos direktoriaus 2019 m. kovo 6 d. įsakymą Nr. A-827 „Dėl Kauno miesto savivaldybės Nemuno ir Nevėžio santakos kraštovaizdžio draustinio specialiojo plano koregavimo organizavimo“.

2. Specialiojo plano koregavimo tikslas – koreguoti Kauno miesto savivaldybės Nemuno ir Nevėžio santakos kraštovaizdžio draustinio (toliau – Draustinis) teritorijos tvarkymo režimą ir veiklos Draustinyje reglamentavimą.

3. Programa parengta vadovaujantis Lietuvos Respublikos teritorijų planavimo įstatymo 30 straipsnio 4 dalimi, Saugomų teritorijų specialiųjų planų rengimo taisyklių, patvirtintų Lietuvos Respublikos aplinkos ministro 2014 m. sausio 8 d. įsakymu Nr. D1-24 „Dėl Saugomų teritorijų specialiųjų planų rengimo taisyklių patvirtinimo“, 40.1 papunkčiu, Saugomų teritorijų tipiniais apsaugos reglamentais, patvirtintais Lietuvos Respublikos Vyriausybės 2004 m. rugpjūčio 19 d. nutarimu Nr. 996 „Dėl Saugomų teritorijų tipinių apsaugos reglamentų patvirtinimo“, Kauno miesto savivaldybės teritorijos bendruoju planu, patvirtintu Kauno miesto savivaldybės tarybos 2014 m. balandžio 10 d. sprendimu Nr. T-209 „Dėl Kauno miesto savivaldybės teritorijos bendrojo plano patvirtinimo“ ir koreguotu Kauno miesto savivaldybės tarybos 2019 m. gegužės 14 d. sprendimu Nr. T-196 „Dėl Kauno miesto savivaldybės teritorijos bendrojo plano korektūros patvirtinimo“ (toliau – Bendrasis planas) – tiek, kiek tai neprieštarauja Specialiojo plano koregavimo esmei, kitais aktualiais galiojančiais Lietuvos Respublikos teisės aktais ir Kauno miesto savivaldybės priimtais teisės aktais, įvertinus motyvuotus visuomenės pasiūlymus tiek, kiek tai neprieštarauja Draustinio steigimo esmei.

**II SKYRIUS**

**BENDROJI INFORMACIJA**

4. Lietuvos Respublikos saugomų teritorijų kadastro informacija apie įregistruotą Draustinį:

4.1. identifikavimo kodas 0230100000049;

4.2. reikšmė – savivaldybės;

4.3. pobūdis – kompleksinis;

4.4. rūšis – kraštovaizdžio;

4.5. plotas – 446,600562 ha;

4.6. įsteigimo teisės aktas ir data – Kauno miesto savivaldybės tarybos 2002 m. lapkričio 7 d. sprendimas Nr. 451;

4.7. steigimo tikslas – išsaugoti Nemuno ir Nevėžio santakos kraštovaizdžio grožį bei gamtos ir kultūros vertybes kaip mokslo, rekreacijos ir sveiko miesto išteklius; išsaugoti neapstatytą natūralų Nemuno slėnį kaip mikroklimatinę ir aerodinaminę žaliąją juostą ir migracinį miesto gamtinio karkaso koridorių; išsaugoti Nemuno ir Nevėžio upių šlaitų bei slėnių želdinius kaip miesto žaliųjų plotų sistemos dalį.

5. Draustinio steigimo tikslai, nurodyti Draustinio nuostatuose:

5.1. plėtoti mieste saugomų teritorijų tinklą kaip vieną efektyviausių gamtos ir kultūros paveldo teritorinės apsaugos formų;

5.2. išsaugoti gamtos, kultūros paveldo objektus (vertybes);

5.3. išsaugoti Nemuno ir Nevėžio upių šlaitų ir slėnių želdinius kaip miesto žaliųjų plotų sistemos dalį;

5.4. sudaryti sąlygas pažintiniam turizmui Draustinyje;

5.5. sudaryti sąlygas moksliniams tyrimams Draustinyje.

6. Teritorijų planavimo dokumento rūšis – specialiojo teritorijų planavimo dokumentas.

7. Planavimo lygmuo – vietovės lygmens specialusis planas.

8. Planuojamoji teritorija – Kauno miesto savivaldybės teritorijos dalis – Draustinio teritorija, esanti Vilijampolės ir Šilainių seniūnijose. Teritorijos plotas – apie 536,6 ha (apie 446,6 ha Draustinio teritorija ir apie 90,0 ha Draustinio buferinė apsaugos zona).

9. Planavimo organizatorius – Kauno miesto savivaldybės administracijos direktorius, Laisvės al. 96, 44251 Kaunas, tel. (8 37) 42 26 31, el. paštas administracijos.direktorius@kaunas.lt.

10. Planavimo pagrindas – Kauno miesto savivaldybės administracijos direktoriaus 2019 m. kovo 6 d. įsakymas Nr. A-827 „Dėl Kauno miesto savivaldybės Nemuno ir Nevėžio santakos kraštovaizdžio draustinio specialiojo plano koregavimo organizavimo“.

**III SKYRIUS**

**SPECIALIOJO PLANO KOREGAVIMO****UŽDAVINIAI**

11. Specialusis planas koreguojamas, keičiant tik dalį Specialiojo plano sprendinių. Specialiojo plano korektūra rengiama pagal 12 punkte išdėstytus koregavimo uždavinius, siekiant juos įgyvendinti, atsižvelgiant į koregavimo metu atlikto nagrinėjimo išvadas.

12. Specialiojo plano koregavimo uždaviniai:

12.1. išnagrinėti galimybę nustatyti teritorijai prie Vakarinio aplinkkelio, kurioje Bendruoju planu nustatyta miesto dalių centrų (MC2) funkcinė zona, intensyvaus tvarkymo kraštovaizdžio tvarkymo zoną, kurioje leidžiama iš esmės keisti esamą užstatymo pobūdį ir urbanistinę aplinką pagal Lampėdžių gyvenvietei būdingus užstatymo parametrus, laikantis sklypo dydžio, užstatymo tankio, intensyvumo, statinių aukščio, tūrio ir paskirties apribojimų;

12.2. tikslinti buferinės apsaugos zonos reglamentus:

12.2.1. **B** – Lampėdžių gyvenvietei nustatytą buferinės apsaugos zonos reglamentą, atsižvelgiant į šiuo metu galiojančius teisės aktus, juose išdėstytus reikalavimus, nustatant leistinų žemės sklypų užstatymo tankumo, intensyvumo, aukščio ir kt. rodiklių reikalavimus, naujos statybos galimybes, numatant tam tikrus statybų, žemės sklypų dydžio ir kt. apribojimus, siekiant įgyvendinti šios zonos tikslą – užtikrinti Draustinio vizualinį lauką, apsaugoti šios teritorijos regimąją aplinką, užtikrinant bendrąją ekologinę pusiausvyrą, reguliuojant statybas;

12.2.2. **D** – teritorijai, esančiai tarp Lampėdžio ežero ir Raudondvario plento, apimančiai dalį Žemutinių Kaniūkų gyvenvietės, nustatytą buferinės apsaugos zonos reglamentą, atsižvelgiant į šiuo metu galiojančius teisės aktus, juose išdėstytus reikalavimus, nustatant leistino žemės sklypų užstatymo tankumo, intensyvumo, aukščio ir kt. rodiklių reikalavimus, naujos statybos galimybes, numatant tam tikrus statybų, žemės sklypų dydžio ir kt. apribojimus, siekiant įgyvendinti šios zonos tikslą – užtikrinti Draustinio vizualinį lauką, apsaugoti šios teritorijos regimąją aplinką, užtikrinant bendrąją ekologinę pusiausvyrą, reguliuojant statybas;

12.3. išnagrinėti galimybę nustatyti šiaurinėje (ar kitoje) Lampėdžio ežero pakrantės dalyje subnatūralios (neurbanizuojamos) rekreacinės aplinkoskraštovaizdžio tvarkymo zoną, kurioje būtų galima įrengti ne mažesnę kaip 0,25 ha ploto laisvalaikio zoną su paplūdimiu neįgaliesiems, išsprendžiant klausimą dėl šiam objektui eksploatuoti reikalingų automobilių statymo vietų įrengimo;

12.4. išnagrinėti galimybę teritorijoje, esančioje prie šiaurinės (ar kitos) Lampėdžio ežero pakrantės dalies, įrengti automobilių laikino statymo vietas, reikalingas siekiant užtikrinti transporto priemonių statymą asmenims, lankantiems objektus, pastatytus (įrengtus) įgyvendinant Draustinio formavimo ir ekologinės būklės gerinimo projektą;

12.5. išnagrinėti galimybę teritorijoje, kurioje yra žemės sklypas Gervių g. 9, nustatyti tokią kraštovaizdžio tvarkymo zoną, kurioje būtų galima įrengti objektus ir želdynus pagal schemą, suderintą su planavimo organizatoriumi;

12.6. išnagrinėti ir įvertinti pateiktus visuomenės siūlymus dėl Specialiojo plano koregavimo, pateikiant motyvuotas išvadas dėl kiekvieno siūlymo teisės aktų nustatyta tvarka;

12.7. padaryti kitus Specialiojo plano esmės nekeičiančius pakeitimus, jei rengiant Specialiojo plano korektūrą išaiškėtų tokio pakeitimo poreikis.

**IV SKYRIUS**

**SPECIALIOJO PLANO KOREGAVIMO PROCESAS**

13. Specialiojo plano sprendinių koregavimas pagal 12 punkte išdėstytus uždavinius atliekamas:

13.1. koreguojant Draustinio ir buferinės apsaugos zonos ribų planą;

13.2. koreguojant Draustinio tvarkymo planą;

13.3. vandens apsaugos juostų brėžinį (tik jei būtina);

13.4. patikslinant Specialiojo plano aiškinamąjį raštą pagal šiuo metu galiojančius teisės aktus ir atsižvelgiant į 12 punkte išdėstytą Specialiojo plano sprendinių ir reglamentų pakeitimo esmę.

14. Koreguojant Specialųjį planą, turi būti vadovaujamasi teritorijų planavimo sąlygomis. Dėl planavimo sąlygų Specialiajam planui koreguoti išdavimo ketinama kreiptis į šias institucijas:

14.1. Aplinkos apsaugos agentūrą;

14.2. Lietuvos geologijos tarnybą prie Aplinkos ministerijos;

14.3. Kultūros paveldo departamentą prie Kultūros ministerijos;

14.4. Kauno miesto savivaldybės administraciją;

14.5. Valstybinę miškų tarnybą;

14.6. Nacionalinę žemės tarnybą prie Žemės ūkio ministerijos.

15. Koreguojant Specialųjį planą, įvertinama visa turima teritorijos tyrimų medžiaga, papildomi tyrimai neatliekami, galimybių studijos ir sprendinių alternatyvos nerengiamos.

16. Koreguojant Specialųjį planą, teritorijos vystymo koncepcija nerengiama ir nepriklausomas profesinis vertinimas neatliekamas.

17. Dėl strateginio pasekmių aplinkai vertinimo (toliau – SPAV) atliekama atranka, kurią atlikus bus nuspręsta, ar privaloma rengti SPAV pagal Planų ir programų strateginio pasekmių aplinkai vertinimo tvarkos aprašą, patvirtintą Lietuvos Respublikos Vyriausybės 2004 m. rugpjūčio 18 d. nutarimu Nr. 967 „Dėl Planų ir programų strateginio pasekmių aplinkai vertinimo tvarkos aprašo patvirtinimo“.

18. Koreguoto Specialiojo plano viešinimo procedūroms taikoma supaprastinta tvarka, nustatyta Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“, VIII skyriuje.

19. Specialiojo plano koregavimo dokumentų sudėtis:

19.1. aiškinamasis raštas (tekstinė dalis, kurioje aiškinami koregavimo sprendiniai);

19.2. koreguota Specialiojo plano tekstinė ir aprašomoji dalys;

18.3. grafinė Specialiojo plano dalis (koreguoti brėžiniai, mastelis M 1:10000);

19.4. planavimo procedūrų dokumentai;

19.5. Kauno miesto savivaldybės administracijos direktoriaus įsakymas dėl Specialiojo plano koregavimo organizavimo;

19.6. Specialiojo plano koregavimo planavimo darbų programa;

19.7. visuomenės dalyvavimo ataskaita;

19.8. Teritorijų planavimo komisijos posėdžio protokolas;

19.9. teritorijų planavimo valstybinę priežiūrą atliekančios institucijos išduotas pakoreguoto Specialiojo plano patikrinimo aktas;

19.10. procedūrų ir derinimo dokumentai, įforminti Teritorijų planavimo įstatymo ir jį įgyvendinančių teisės aktų nustatyta tvarka;

19.11. kiti dokumentai.

20. Planavimo darbų pristatyme, tarpiniuose sprendinių svarstymuose su visuomene ir (ar) suinteresuotomis institucijomis (jei tokie būtų rengiami), rengiant atsakymus į pasiūlymus dėl planavimo sprendinių turi dalyvauti Specialiojo plano korektūros rengėjas, kaip nustatyta planavimo organizatoriaus sutartimi su Specialiojo plano korektūros rengėju.

**V SKYRIUS**

**DOKUMENTŲ, SUSIJUSIŲ SU SPECIALIOJO PLANO KOREGAVIMU, PERDAVIMAS**

21. Specialiojo plano korektūros rengėjas, baigęs koreguoti Specialųjį planą, perduoda planavimo organizatoriui pakoreguotą Specialųjį planą ir teritorijų planavimo valstybinę priežiūrą atliekančios institucijos išduotą patikrinimo aktą su teigiama išvada. Specialusis planas perduodamas pagal planavimo organizatoriaus sutartyje su Specialiojo plano korektūros rengėju nustatytas sąlygas. Perduodant pateikiama: parengto ir suderinto Specialiojo plano korektūros dokumentų 2 popieriniai egzemplioriai ir 2 egzemplioriai, įrašyti į skaitmeninę laikmeną (\*.jpg, \*.gif, \*.pdf, \*.dwg formatu ir pasirašyti elektroniniu parašu). Papildomai pateikiama 1 skaitmeninė laikmena su svarbiausių tekstinės ir aprašomosios dalies patikslinimų santrauka ir pakoreguoto Specialiojo plano sprendiniais, parengtais „Power Point“ programa.

22. Specialiojo plano korektūros erdvinių duomenų bazė perduodama skaitmenine (skenuotų brėžinių elektroninės versijos brėžiniai turėtų būti su derinančių institucijų ir valstybinę teritorijų planavimo priežiūrą atliekančios institucijos spaudais) ir analogine formomis. Skaitmeninė dalis turi būti parengta pagal Integruotos geoinformacinės sistemos geoduomenų specifikaciją, patvirtintą Lietuvos Respublikos valdymo reformų ir savivaldybių reikalų ministro ir Valstybinės geodezijos ir kartografijos tarnybos prie Lietuvos Respublikos Vyriausybės direktoriaus 2000 m. balandžio 25 d. įsakymu Nr. 46/32 „Dėl Integruotos geoinformacinės sistemos geoduomenų specifikacijos patvirtinimo“.

23. Suderinus Specialiojo plano korektūros rengėjo ir Kauno miesto savivaldybės geografinės informacinės sistemos (toliau – GIS) programinę įrangą, planavimo organizatoriui perduodamos Specialiojo plano korektūros erdvinių duomenų bazės. Vektoriniai Specialiojo plano korektūros erdviniai duomenys taip pat gali būti perduodami *shape* formatu.

24. Parengti visų brėžinių projektai perduodami \*.mxd ar analogišku formatu. Taip pat brėžiniai su derinimo vizomis turi būti nuskenuoti ir orientuoti geografinėje erdvėje bei pateikti \*.sid, \*.tif, \*.jpg ar kitu formatu, palaikančiu rastrų geografinio orientavimo duomenis. Pateikiamas duomenų formatas privalo būti visiškai suderintas su *ESRI ArcView* (9.2) programa ir koordinačių sistema LKS-94.

25. Specialiojo plano korektūros erdviniai duomenys GIS parengiami ir pateikiami, vadovaujantis Teritorijų planavimo erdvinių duomenų specifikacija, patvirtinta Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“.

26. Specialiojo plano korektūros erdvinių duomenų bazės priedų informacija pateikiama \*.doc ar kitu skaitmeniniu tekstiniu formatu.

27. Specialiojo plano koregavimo terminai ir mokėjimo už suteiktą paslaugą tvarka nustatyti planavimo organizatoriaus sutartimi su Specialiojo plano korektūros rengėju.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_